يوسف جريس

يوسف جريس رائد التأليف المزيكا فى مصر من جيل رواد التأليف المزيكا فى مصر ، فكتب اول مزيكا مصرية يعزفها أوركسترا سيمفوني.

اتولد يوسف جريس فى 13 ديسمبر 1899 بمحافظة القاهرة، لعيله بتحب الثقافة فكان أبوه محب للادب والمزيكا و كانت امه بتعزف البيانو فدرس المزيكا جنب لجنب مع علومه المدرسية.

وفى سنة 1915 درس المزيكا العربية على ايد "سامى الشوا" و"منصور عوض" بعدها درس العزف على الكمنجه على ايد الاستاذين "منشة " و"ساندى روزدول " كمان درس الهارمونى على ايد "جينوتاكلن " والتأليف المزيكا على ايد "جوزيف هوتيل".

فى سنة 1930 اتعين عضو فى جمعية المؤلفين والناشرين الدولية فى باريس ، وفى سنة 1942 اشترك هو واخوه لويس مع العالم المصرى الكبير دكتور على مصطفى مشرفة و كامل الكيلانى و حسن رشيد ومراته بهيجة رشيد من محبى المزيكا فى تأسيس الجمعية المصرية لهواة المزيكا.

قدمت الجمعية حفلتها الأولى فى كلية العلوم بجامعة القاهرة فى 19 مارس سنة 1942 واشترك بالعزف فى الحفل ده يوسف جريس و ابو بكر خيرت ، بعدها قدم القصيد السيمفونى "مصر" لأول مرة فى اسكندرية فى 16 اغسطس سنة 1923 اعلان عن ميلاد اول مؤلف مزيكا سيمفونى مصرى .

 أهم اعماله 
 مؤلفات بيانو: السودانية مصنف "14" سنة 1932 ، الفلسطينية الصغيرة مصنف "35" سنة 1932 ، تحت النخيل 1944، زهرة البردى 1949 ، لإيرين 1949.
 مؤلفات كمان: البدوى 1931، ابن الوادى 1943، اغانى صحراوية 1944، بنت الاهرامات 1961.
 قصيد سيمفوني: "مصر" 1934، "نحو دير فى الصحراء" 1934، "النيل والوردة" 1943، "السيمفونية التالتة" 1960، "اهرام الفراعنة ".
 مؤلفات كمان وبيانو: نرقص "مصنف 1" 1928، تذكار "مصنف 1" 1932، الفتاة ذات الوشاح الأزرق 1932، رومانس 1945، النيل يغنى 1950.
 فلوت منفرد: صدى الصحراء، صدى الوادي، صدى النيل.
 اوبرا: اوبرا القدر 1943.

فى سنة 1961 سافر يوسف جريس للعلاج فى  اوروبا و فى طريق رجوعه لمصر و كان فى فنيسيا بايطاليا توفى فى 7 ابريل 1961.
 شوف 
لستة المؤلفين الموسيقيين المصريين
200px|center

تصنيف:مواليد 1899
تصنيف:وفيات 1961
تصنيف:مؤلفين مزيكا كلاسيكية
تصنيف:موسيقيين مصريين
تصنيف:اقباط
تصنيف:متعلمين فى جامعة القاهره